2020. gada 24. martā Noteikumi Nr. 154

Rīgā (prot. Nr. 17 34. §)

**Grozījumi Ministru kabineta 2020. gada 19. marta noteikumos Nr. 150 "Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība"**

Izdoti saskaņā ar

Attīstības finanšu institūcijas likuma

12. panta ceturto daļu

Izdarīt Ministru kabineta 2020. gada 19. marta noteikumos Nr. 150 "Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība" (Latvijas Vēstnesis, 2020, 57A. nr.) šādus grozījumus:

1. Aizstāt 3.1. apakšpunktā skaitļus un vārdus "1. pielikuma 2. pantā" ar skaitli un vārdu "1. pielikumā".

2. Aizstāt 6. punktā skaitli "50 000 000" ar skaitli "25 000 000".

3. Izteikt 11. punktu šādā redakcijā:

"11. Finanšu pakalpojuma summa, ko sedz garantija, nepārsniedz 25 % no saimnieciskās darbības veicēja 2019. gada kopējā apgrozījuma, bet maksimālā garantijas summa nepārsniedz 5 miljonus *euro* vienam saimnieciskās darbības veicējam un ar to saistīto personu grupai."

4. Svītrot 12. un 13.punktu.

5. Izteikt 14. punktu šādā redakcijā:

"14. Garantijas termiņš nepārsniedz sešus gadus šo noteikumu 7.1. un 7.3. apakšpunktā minētajiem finanšu pakalpojumiem un trīs gadus šo noteikumu 7.2. apakšpunktā minētajiem finanšu pakalpojumiem."

6. Izteikt IV nodaļas nosaukumu un 17. punktu šādā redakcijā:

"**IV. Garantijas prēmija un valsts atbalsta nosacījumi**

17. Garantijas gada prēmijas likme ir 0,5 % no garantijas segtās finanšu pakalpojumu summas. Ja lielajiem saimnieciskās darbības veicējiem garantijas termiņš pārsniedz četrus gadus, tad, sākot ar ceturto gadu, līdz garantijas termiņa beigām garantijas prēmijas gada likme ir 1,25 %."

7. Svītrot 18. punktu.

8. Izteikt 20. punktu šādā redakcijā:

"20. Saskaņā ar šiem noteikumiem sniegto atbalstu nedrīkst apvienot ar atbalstu, kuru sabiedrība "Altum" sniedz saskaņā ar Eiropas Komisijas lēmumu kā apgrozāmo līdzekļu aizdevumu. Saskaņā ar šiem noteikumiem sniegto atbalstu par tām pašām izmaksām nedrīkst apvienot ar finansējumu jebkādu citu valsts atbalsta projektu vai programmu ietvaros."

9. Aizstāt 24. punktā skaitli un vārdu "30. septembrim" ar skaitli un vārdu "31. decembrim".

10. Svītrot pielikumu.

Ministru prezidents A. K. Kariņš

Ekonomikas ministra

pienākumu izpildītājs,

iekšlietu ministrs S. Ģirģens